CELEX: 32004R2185
Language: fi
Date: 2004-12-17 00:00:00
Title: Komission asetus (EY) N:o 2185/2004, annettu 17 päivänä joulukuuta 2004, tariffikiintiön avaamisesta vuodeksi 2005 tiettyjen Norjasta peräisin olevien, neuvoston asetuksessa (EY) N:o 3448/93 tarkoitettujen maataloustuotteiden valmistuksessa tuotettujen tavaroiden tuonnille Euroopan yhteisöön

21.12.2004   
            
            
               FI
            
            
               Euroopan unionin virallinen lehti
            
            
               L 373/10
            
         
      KOMISSION ASETUS (EY) N:o 2185/2004,
   annettu 17 päivänä joulukuuta 2004,
   tariffikiintiön avaamisesta vuodeksi 2005 tiettyjen Norjasta peräisin olevien, neuvoston asetuksessa (EY) N:o 3448/93 tarkoitettujen maataloustuotteiden valmistuksessa tuotettujen tavaroiden tuonnille Euroopan yhteisöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 7 artiklan 2 kohdan,
   ottaa huomioon Euroopan talousyhteisön ja Norjan kuningaskunnan kahdenvälisen vapaakauppasopimuksen pöytäkirjaa N:o 2 koskevan sopimuksen tekemisestä kirjeenvaihtona Euroopan yhteisön ja Norjan kuningaskunnan välillä 25 päivänä lokakuuta 2004 tehdyn neuvoston päätöksen 2004/859/EY (2) ja erityisesti sen 3 artiklan,
   sekä katsoo seuraavaa:
   
               (1)
            
            
               Tiettyjä maataloustuotteita ja jalostettuja maataloustuotteita koskevasta kauppajärjestelmästä osapuolten välillä määrätään Euroopan talousyhteisön ja Norjan kuningaskunnan kahdenvälisen vapaakauppasopimuksen pöytäkirjassa N:o 2 (3) ja Euroopan talousalueesta tehdyn sopimuksen pöytäkirjassa N:o 3 (4).
            
         
               (2)
            
            
               CN-koodeihin 2202 10 00 (vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu) ja ex 2202 90 10 (muut alkoholittomat juomat, sokeria (sakkaroosia tai inverttisokeria) sisältävät) kuuluviin tavaroihin sovellettava tullittomuus vahvistetaan Euroopan talousalueesta tehdyn sopimuksen pöytäkirjassa N:o 3, sellaisena kuin se on muutettuna ETA-sopimuksen pöytäkirjan N:o 3 muuttamisesta sopimuksen 8 artiklan 3 kohdan b alakohdassa tarkoitettujen tuotteiden osalta tehdyllä Euroopan talousalueen sekakomitean päätöksellä 138/2004 (5).
            
         
               (3)
            
            
               Tullittomuus lakkautetaan tilapäisesti Norjan osalta Euroopan talousyhteisön ja Norjan kuningaskunnan kahdenvälisen vapaakauppasopimuksen pöytäkirjaa N:o 2 koskevalla Euroopan yhteisön ja Norjan kuningaskunnan välisellä kirjeenvaihtona tehdyllä sopimuksella, joka hyväksyttiin neuvoston päätöksellä 2004/859/EY. Kyseisen sopimuksen IV kohdan mukaisesti CN-koodeihin 2202 10 00 (vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu) ja ex 2202 90 10 (muut alkoholittomat juomat, sokeria (sakkaroosia tai inverttisokeria) sisältävät) kuuluvien, Norjasta peräisin olevien tavaroiden tullivapaa tuonti on sallittu ainoastaan tullittomien kiintiöiden rajoissa.
            
         
               (4)
            
            
               Sen vuoksi on tarpeen avata kyseinen kiintiö vuodeksi 2005.
            
         
               (5)
            
            
               Toimijoiden etujen huomioon ottamiseksi sekä tullikiintiöiden avaamisen ja niiden hallinnoimisen helpottamiseksi kiintiön rajoissa sovellettavan tullivapauden saamisen ehtona olisi oltava tilapäisesti Norjan viranomaisten myöntämän todistuksen esittäminen yhteisön tulliviranomaisille.
            
         
               (6)
            
            
               Tässä asetuksessa säädetyt toimenpiteet ovat liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   1.   Avataan liitteessä I määritetyt yhteisön tariffikiintiöt kyseisessä liitteessä luetelluille, Norjasta peräisin oleville tavaroille siinä esitettyjen edellytysten mukaisesti 1 päivästä tammikuuta31 päivään joulukuuta 2005.
   2.   Tämän sopimuksen osalta sovelletaan Euroopan talousyhteisön ja Norjan kuningaskunnan kahdenvälisen vapaakauppasopimuksen pöytäkirjassa N:o 3 vahvistettuja vastavuoroisia alkuperäsääntöjä.
   3.   Liitteessä I määritetyn kiintiön rajoissa sovellettavan tullivapauden saamisen ehtona on Norjan viranomaisten viejille myöntämän, liitteen II mukaisen ja yhdellä yhteisön virallisista kielistä laaditun todistuksen esittäminen yhteisön tulliviranomaisille.
   4.   Kiintiön ylittäviin määriin tai määriin, joiden osalta ei esitetä kohdassa 3 tarkoitettua todistusta, sovelletaan tuontitullia, joka on 0,047 euroa litralta.
   2 artikla
   Komissio hallinnoi 1 artiklan 1 kohdassa tarkoitettua yhteisön tariffikiintiötä asetuksen (ETY) N:o 2454/93 308 a, 308 b ja 308 c artiklan mukaisesti.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Asetusta sovelletaan 1 päivänä tammikuuta 2005.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä joulukuuta 2004.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 318, 20.12.1993, s. 18. Asetus sellaisena kuin se on viimeksi muutettuna asetuksella (EY) N:o 2580/2000 (EYVL L 298, 25.11.2000, s. 5).
   
      (2)  EUVL L 370, 17.12.2004, s. 70.
   
      (3)  EYVL L 171, 27.6.1973, s. 1.
   
      (4)  EYVL L 22, 24.1.2002, s. 37.
   
      (5)  EUVL L 342, 18.11.2004, s. 30.
   
      LIITE I
      Norjasta peräisin olevien tavaroiden yhteisöön suuntautuvassa tuonnissa sovellettavat tariffikiintiöt
      
                  Järjestysnumero
               
               
                  CN-koodi
               
               
                  Tavaran kuvaus
               
               
                  Vuotuinen kiintiö vuonna 2005
               
               
                  Kiintiön sisällä sovellettava tulli
               
               
                  Kiintiön ulkopuolella sovellettava tulli
               
            
                  09.0709
               
               
                  2202 10 00
               
               
                  
                              —
                           
                           
                              Vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu
                           
                        
               
                  14,3 milj. litraa
               
               
                  vapaa
               
               
                  0,047 EUR/litra
               
            
                  ex 2202 90 10
               
               
                  Muut alkoholittomat juomat, sokeria (sakkaroosia tai inverttisokeria) sisältävät
               
            
   
      LIITE II